CELEX: 62017TN0817
Language: da
Date: 2017-12-14 00:00:00
Title: Sag T-817/17: Sag anlagt den 14. december 2017 — Schokker mod EASA

19.2.2018   
            
            
               DA
            
            
               Den Europæiske Unions Tidende
            
            
               C 63/16
            
         Sag anlagt den 14. december 2017 — Schokker mod EASA
   (Sag T-817/17)
   (2018/C 063/21)
   Processprog: fransk
   
      Parter
   
   
      Sagsøger: Boudewijn Schokker (Hoofddorp, Nederlandene) (ved advokaterne S. Orlandi og T. Martin)
   
      Sagsøgt: Det Europæiske Luftfartssikkerhedsagentur (EASA)
   
      Sagsøgerens påstande
   
   
               —
            
            
               EASA tilpligtes at betale sagsøgeren et beløb på 80 000 EUR i erstatning for det ikke-økonomiske tab, som han har lidt.
            
         
               —
            
            
               AESA tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender, hvorved det søges godtgjort, at EASA’s ansættelsesmyndighed har begået flere tjenstlige fejl, som har forvoldt sagsøgeren et væsentligt ikke-økonomisk tab.
   
               1.
            
            
               Første anbringende vedrørende den omstændighed, at ansættelsesmyndigheden fremsatte et ulovligt ansættelsestilbud til sagsøgeren, som han som følge heraf ikke kunne acceptere ubetinget.
            
         
               2.
            
            
               Andet anbringende vedrørende den omstændighed, at ansættelsesmyndigheden afviste at korrigere dette ansættelsestilbud, selv om det var åbenbart ulovligt.
            
         
               3.
            
            
               Tredje anbringende vedrørende det argument, at ansættelsesmyndighedens pludselige tilbagetrækning af ansættelsestilbuddet bevirkede, at proceduren til ansættelse af sagsøgeren definitivt blev afsluttet.
            
         
               4.
            
            
               Fjerde anbringende vedrørende ansættelsesmyndighedens tilsidesættelse af den administrative procedures formål, idet denne systematisk afviste ethvert forslag til udenretlig løsning af tvisten.